Бисмиллах1иррохьманиррохьим

Хаттарш

1. **Вайн Дела мила ву?**

Аллах1 ву.

2. **Аллах1 мила ву?**

Массо 1аламаш(адамаш,жинаш,маликаш,акхарой,дийнаташ,ораматаш…)

Кхоьллна, уьш кхобуш, низамехь латтош, Шех тера цхьа а х1ума доцуш волу

Дела ву, Аллах1.

3. **Вайн дин, х1ун дин ду?**

Вайн дин Ислам ду.

4. **Ислам бохург х1ун ду?**

Ислам – Сийлахьчу Аллах1на муьт1ахь хилар,Цуьнан шари1ат къобалдар, Делан Элчано (Делера салам – салават хуьлийна цунна) деанчунна т1аьхьавазар ду.

5. **Бусалба стаг мила ву?**

Бусалба стаг – иза болх Аллах1на карабелла, Аллах1на муьт1ахь верг ву.

6. **Вайн пайхамар мила ву?**

Мухьаммад – пайхамар (Делера салам – маршала хуьлийла цунна) ву.

7.**Мухьаммад пайхамар (Делер салам маршал хуьлийла цунна) мила ву?**

Халкъашлахь угаре дика, веза стаг ву иза. Цул дика стаг цкъа а хила вац я хир вац.

8.**Мухьаммад – пайхамаран (Делера салам – маршала х1улийла цунна) ден, ненан ц1ераш х1ун ю?**

Ден ц1е – 1абдуллах1, нен ц1е – Аминат ю.

9.**Цуьнан маса бер хила, церан ц1ераш муха хила?**

Цуьнан 7 доьзалхо хилла, 3 к1ант, 4 йо1. К1ентрий: Къасим, 1абдуллах1, Ибрах1им; йо1арий: Рукъет, Зайнап, Фатимат, Ум – Кульсум.

10.**Мухьаммад – пайхамарал (Делер салам – маршала хуьлийла цунна)т1аьхьа цхьа пайхамар ваийтиний Аллах1а?**

Ца ваийтина. Мохьаммад – пайхамар (Делера салам – маршала хуьлийла цунна ) т1аьххьара пайхамар ву, цул т1аьхьа кхин пайхамар вог1ур волуш вац.

11.**Вайн динан коьрта муьлха ду?**

Къуръан ду.

12.**Къуръан бохург х1ун ду?**

Къуръан – иза Делан дош ду, Аллах1а Джабраил – маликехула (Делера салам хиларг) Делан Элчане (Делера салам – салават хуьлийла цунна) доссийна, 1арбийн маттахь долуш, дешар мелехь долуш.

13.**Къуръан х1ун боху вайга?**

Ламаз де, марха кхаба, дас – нанас бохург де, вон ма лела, т1аккха шу ялсамани чу дохуьйтур ду Дала.

14.**Мухьаммад – пайхамарал (Делера салам – маршала хуьлийла цунна) хьалха Дала бахкийтиний пайхамарш; цхьаннен ц1е дагайог1ий шуна церан?**

Бахкийтина.Масала:Адам, Нухь, Иброх1им, Муса, 1ийса (Делера салам хуьлийла царна).

15.**Ислам маса х1уманах (б1ог1амна т1ехь) лаьтташ ду?**

Ислам – дин 5-а б1ог1амна т1ехь лаьтташ ду:

1).Ашх1аду алла илах1а иллаллох1у, ва ашх1аду анна Мухьаммадан расулуллох1и алар (Аса тоьшалла до, Аллах1 воцург кхин 1ибадат дан дела цахилар,Мухьаммад – Делан Элча хилар)

2).Ламаз дар

3).Мархин бутт кхабар

4).Закат далар

5).Хьажц1а вахар.

16.**Ийман бохург х1ун ду?**

Пайхамара (Делера салам – маршала хуьлийла цунна) деанарг дагца къобалдеш, маттаца мук1арло деш, Далла 1илбадат дар ду.

17.**Ийманан маса бог1ам бу?**

Ялх х1уманна (бог1умна) т1ехь лаьтташ ду ийман:

1). Аллах1ах тешар

2). Аллах1ан маликех тешар

3). Аллах1ан пайхамарех тешар

4). Аллах1а диссийначу жайнех(Товрат,Инжил,Сийлахь Къуръан) тешар

5). Велча, денвина, барт хоттург хиларх тешар

6). Аллах1а хир ду аьлла, яздинчух тешар

18.**Эвлаяаш муьлш бу?**

Эвлаяаш – Делан гергара нах бу, х1унда аьлча уьш дика нах хилла.Далла муьт1ахь болуш, нахана юккъехьмасла1ат деш, царна диканиг хьоьхуш хилла цара.

19.**Нохчийчу бахкийтиний эвлаяаш, шуна церан ц1ераш евзий?**

Делан къинхетамца Аллах1а Нохчийчу а бахкийтина Шен гергара нах -эвлаяаш.Масала:Сесанара Воккха-хьажа, Илсхан-Юьртара Киши- хьажа, Зандакъара Г1еза-хьажа, Майруьпара Чиммирза, Эвтарара Баматтири-хьажа…

20.**Дийнахь – буса маца ламаз дан деза бусалбачо?**

Пхи ламаз: 1) 1уьра ламаз; 2) делкъа ламаз; 3) малхбуза ламаз; 4) маьрк1ажа ламаз; 5) пхьуйра ламаз.

21.**Марха кхобучо х1ун дан мегар дац?**

1уьйранна сатасале дуьйна, малх д1абуззалц х1ума яа, хи мала, вуон лела, девнаш дан… Мегар дац.

Ламазан Бисмилла « Аль- Фатихьа»

Бисмиллах1иррохьаниррохьим.

Альхьамду лиллах1и роббиль 1аламин.

Аррохьманиррохьим.

Малики йавмиддин.

Иййака на1буду ва иййака наста1ин.

Их1динас-сырот1оль мустакъим. Сырот1оллазина ан1амта 1алайх1им г1ойрил маг1дуби 1алайх1им валаддооллиин . Аамиин.

Этхьиг «Ат- Тахьиййату»

Аттахьиййатуль мубарокатус- солаватут- т1оййибату лиллах1и.

Ассаламу 1алайка аййух1аннабиййу ва рохьатуллох1и ва барокатух1.

Ассаламу 1алайна ва 1ала 1ибадиллах1ис- солихьин.

Ашх1аду ал- ла илах1а иллаллох1у ва ашх1аду анна мухьаммадар -росулуллох1. Аллох1умма соли 1ала Мухьаммадив- ва 1ала али Мухьаммад.

5 фард ламаз ду. 1уьйр ламаз- 2 рака1ат, 2 бисмал 1 этхьиг. Делкъ ламаз- 4 рака1ат, 4 бисмал 2 этхьиг. Малхбуз ламаз- 4 рака1ат, 4 бисмал 2 этхьиг. Мяркъиж ламаз- 3 рака1ат, 3 бисмал 2 этхьг. Пхьуьйр ламаз- 4 рака1ат, 4 бисмал 2 этхьиг.

Хеттарш кечдина хаамийн зорбанан «Путь» Кхерчан

зорбанан декъан говзанчаша.

Конкурсан вовшахтохархо-

НР-н куьйгалхочун хьехамча

Хаамийн-зорбанан «Некъ» кхерчан директор А.С.Шахидов.

Зорбанан декъан хьаькам Р.А. Даев.